NАSТАVNО-NАUČNОМ VЕĆU FILОZОFSKОG FАKULТЕТА U BЕОGRАDU

ОDЕLJЕNЈU ZА PSIHОLОGIЈU

**Izvеštај kоmisiје zа оcеnu i оdbrаnu dоktоrskе disеrtаciје**

Nа sеdnici Nаstаvnо-nаučnоg vеćа Filоzоfskоg fаkultеtа u Bеоgrаdu, оdržаnој 9. novembra 2023. gоdinе, imеnоvаnа је kоmisiја zа оcеnu dоktоrskе disеrtаciје kandidata Arsena Dragojevića pod nazivom **Sociodemografski i ideološki činioci populističke orijentacije – kros-nacionalna studija** (Socio-demographic and ideological factors of populist orientation – a cross-national study). Komisiја је prеglеdаlа dоktоrsku disеrtаciјu i о njој pоdnоsi slеdеći

IZVЕŠТАЈ

**Osnovni podaci o kandidatu**

Arsen Dragojević rođen je 1988. godine u Šapcu. Osnovne studije psihologije upisao je na Fakultetu za pravne i poslovne studije „Dr Lazar Vrkatić“ u Novom Sadu, gde je diplomirao 2010. godine sa prosečnom ocenom 9,39. Master studije je upisao na istom fakultetu i završio ih 2013. godine sa prosečnom ocenom 9,77 odbranivši master rad na temu „Uticaj formata stavki na merenje narcizma“ pod mentorstvom prof. dr Stanislava Fajgelja. Doktorske studije je upisao na odeljenju za psihologiju Filozofskog fakulteta u Beogradu 2014. godine.

Od 2013. godine Arsen Dragojević radi kao asistent za ljudske resurse u kompaniji *Istcube* d.o.o. Krajem 2013. godine prelazi u kompaniju *Ipsos Strategic Marketing*, gde najpre radi kao asistent na projektima, od 2016. kao istaživač, od 2017. kao asistent u sektoru razvoja poslovanja, i od 2018. godine kao istraživač.

Objavio je sledeće radove:

* **Dragojević, A**. (2021). The Resilient Enterprenour, u M. Radović-Marković, B. Đukanović, D. Marković i **A. Dragojević**: *Enterpreneurship and Work in the Gig Economy – The case of the Western Balkans*, Routledge, Oxon.
* Đukanović, B., **Dragojević, A**. (2021). Measuring Quality of Life, u M. Radović-Marković, B. Đukanović, D. Marković i A. Dragojević: *Enterpreneurship and Work in the Gig Economy – The case of the Western Balkans*, Routledge, Oxon.
* Đukanović, B., Krivokapić, N., Macanović, N., **Dragojević, A**. (2022). *Risky Families and Adolescence*. Xlibris
* Macanović, N,. Đukanović, B,. Kovač V,. **Dragojević, A**. (2022). Adolescent perception of family dysfunction in Serbia and Montenegro by gender and age, *International Review.* 1-2(1-2), 113-121. DOI: [10.5937/intrev2202113M](http://dx.doi.org/10.5937/intrev2202113M)
* Macanović, N., Petrović, J., **Dragojević, A**. (2022). Professional competence of experts in psychosocial work, *International Review*, 3-4(3-4):47-54 DOI: 10.5937/intrev2204049M
* Vučeković, M., Avlijaš, G., Radović-Marković, M., Radulović, D., **Dragojević, A**., Marković, D. (2023). The Relationship Between Working in the „Gig“ Economy and Perceived Subjective Well-Being in Western Balkan Countries. *Frontiers in Psychology.* Volume 14 – 2023 .[doi: 10.3389/fpsyg.2023.1180532](https://doi.org/10.3389/fpsyg.2023.1180532)
* Đukanović, B., Čustović, E., Bandalović, G., **Dragojević, A**. (2022). Psychosocial Adjustment to Work at Home in Serbia, Montenegro, North Macedonia, and Bosnia and Herzegovina. *IPSI Bgd Transactions on Internet Research,* Vol. 18, No. 2.

**Osnovni podaci o disertaciji**

Rukopis doktorske disertacije pod nazivom **Sociodemografski i ideološki činioci populističke orijentacije – kros-nacionalna studija** (Socio-demographic and deological factors of populist orientation – a cross-national study) sadrži ukupno 132 strane, ne računajući priloge. Rad je pisan na srpskom jeziku i štampan dvostrano na papiru A4 formata, sa propisanim marginama i proredom osnovnog teksta podešenim na 1 red. Rad sadrži ukupno 81 tabelu i 6 grafika u osnovnom tekstu, koji je podeljen na sledeće veće celine: Uvod (str. 1); Teorijski deo (str. 2-21); Predmet, ciljevi, procedura i hipoteze istraživanja (str. 22-27), Metod (varijable i instrumenti, postupak istraživanja, statistička analiza i uzorak) (str. 28-37); Rezultati (str. 38-110); Diskusija (str. 111-123); Zaključci (str. 124-125); Literatura (str. 126-132) koja sadrži 67 referenci i Prilozi (str. 133-162).

**Predmet i ciljevi disertacije**

Populizam - njegove manifestacije, uzroci i posledice – već dugo vremena zaokuplja pažnju i naučne i šire javnosti. Nastojanja različitih naučnih disciplina da se populizam odredi kao specifična ideologija ili preovlađujući politički diskurs, i da se onda opiše njegov sadržaj, kao i da se prati njegov istorijski razvoj, autor je ovim radom želeo da dopuni socijalno-psihološkim nivoom analize. Naime, na tragu srodnih pokušaja da se politikološkim i sociološkim nivoima analize različitih ideologija poput, recimo, autoritarizma, nacionalizma ili rasizma, ispita, na psihološkoj ravni, raširenost i intenzitet prihvatanja ideoloških uverenja, unutar socijalne psihologije javlja se relativno nov pokušaj da se i populizam koncipira i analizira na individualnom nivou kao sistem stavova, uverenja i vrednosti.

Ukratko, ovaj rad prikazuje i proverava nastojanja da se ispitivanje populističke ideologije proširi na psihološku ravan. Istraživačka komponenta ovako postavljenog zadatka obuhvatila je konstruisanje instrumenta za merenje populističke orijentacije, ispitivanje njegovih metrijskih karakteristika, a zatim utvrđivanje sa kojim ideološkim i sociodemografskim činiocima je populistička orijentacija povezana.

Empirijsko istraživanje se sastojalo iz anketnog ispitivanja na reprezentativnim uzorcima građana Srbije i Albanije. Studija na opštoj populaciji u Srbiji (bez teritorije Kosova i Metohije) obuhvatila je 997 ispitanika, dok je studija u Albaniji obuhvatila 995 ispitanika.

Kao dopuna ovom ispitivanju, urađena je i studija koja obuhvata eksperte iz Srbije i Albanije (ukupno njih osam) čija primarna funkcija je bila da se oceni izraženost komponenti populističke ideologije u programima i delovanju vodećih političkih partija u Srbiji i Albaniji.

Populistička orijentacija je koncipirana, a u empirijskom radu i merena, preko četiri komponente. To su: populistički stavovi, podrška populističkim pokretima, glasanje za populističke stranke (u prošlosti), i spremnost da se glasa za populističke stranke. Nezavisne varijable su bile nacionalizam, autoritarnost, poverenje u društvene institucije, zadovoljstvo borbom protiv korupcije, samoidentifikacija na ideološkoj dimenziji levica-desnica, identifikacija sa socijalnim grupama i sociodemografske varijable ( pol, uzrast, socioekonomski status, nacionalnost).

**Opis sadržaja disertacije**

Doktorska disertacija Arsena Dragojevića sastoji se iz tri glavna dela: teorijskog dela, empirijskog dela, i diskusije i zaključaka.

U teorijskom delu rada kandidat je definisao osnovne koncepte i prikazao i kritički analizirao teorije i empirijska istraživanja koja se bave populizmom. Poseban deo teorijskog dela posvećen je prikazu metodoloških pristupa ispitivanju populizma.

U empirijskom delu rada kandidat je formulisao problem kojim će se baviti. Empirijski deo rada se sastoji od formulacije problema i ciljeva empirijskog istraživanja, formulacije hipoteza koje će se proveravati, klasifikovanja i definisanja varijabli, opisa uzorka, instrumenata, i procedure istraživanja. Kandidat je zatim sistematski prikazao i analizirao dobijene rezultate.

U delu posvećenom diskusiji rezultata i zaključcima, kandidat je detaljno analizirao dobijene rezultate u svetlu teorijskih postavki izloženih u teorijskom delu i vlastitih hipoteza postavljenih u empirijskom delu, i eksplicirao zaključke do kojih je na osnovu svog istraživanja došao. Uz to, kandidat se bavio teorijskim i praktičnim doprinosom studije, njenim ograničenjima, i predlozima daljih istraživanja ovog problema.

Na kraju rada je dat spisak referenci, kao i prilozi koji sadrže primenjene instrumente i rezultate koji se nisu našli u tekstu koji se bavi prikazom rezultata.

**Osnovne hipoteze**

U radu je proveravan veći broj opštih i specifičnih hipoteza. Pošto konstrukt populističke orijentacije pokriva četiri varijable (populističke stavove, glasanje za populističke stranke, spremnost za glasanje za populističke stranke i evaluaciju populističkih stranaka), hipoteza koja dovodi u vezu populističku orijentaciju sa odrerđenom varijablom može se predstaviti kao opšta hipoteza raščlanjena na četiri specifične hipoteze. Radi sažetosti, tamo (hipoteze 2-6) gde se u specifičnim hipotezama očekuje ista povezanost četiri komponente sa određenom varijablom, navešćemo samo opšte hipoteze, koje su u samom radu raščlanjene na specifične hipoteze.

1. Postoji povezanost između populističkih stavova i podrške populističkim strankama.

1a. Populistički stavovi su u pozitivnoj vezi sa spremnošću da se glasa za populističke stranke.

1b. Populistički stavovi su u pozitivnoj vezi sa stepenom podrške populističkim strankama.

1c. Populistički stavovi su povezani sa glasanjem za populističke stranke.

2. Populistička orijentacija je u pozitivnoj vezi sa nacionalizmom.

3. Populistička orijentacija je u pozitivnoj vezi sa autoritarnošću.

4. Populistička orijentacija je u pozitivnoj vezi sa identifikacijom sa etničkom grupom kojoj se pripada a u negativnoj vezi sa stepenom građanske identifikacije.

5. Populistička orijentacija je u negativnoj vezi sa poverenjem u ključne institucije i sa uspešnošću borbe protiv korupcije.

6. Populistička orijentacija je više povezana sa samoidentifikovanjem sa političkom desnicom nego sa političkom levicom.

7. Populistička orijentacija je povezana sa socio-demografskim varijablama.

7a. Muškarci i žene imaju podjednako izražene populističke stavove.

7b. Muškarci su spremniji da glasaju za populističke stranke od žena.

7c. Muškarci su skloniji da pozitivnije ocenjuju populističke stranke od žena.

7d. Muškarci glasaju za populističke pokrete češće od žena.

7e. Mlađi ispitanici imaju izraženije populističke stavove.

7f. Mlađi ispitanici su spremniji da glasaju za populističke stranke.

7g. Mlađi ispitanici su skloniji da pozitivnije ocenjuju populističke stranke.

7h. Mlađi ispitanici češće glasaju za populističke stranke.

7i. Socioekonomski status je u negativnoj vezi sa izraženošću populističkih stavova.

7j. Socioekonomski status je u negativnoj vezi sa spremnošću da se glasa za populističke stranke.

7k. Socioekonomski status je u negativnoj vezi sa stepenom podrške populističkih stranaka.

7l. Socioekonomski status je u negativnoj vezi sa glasanjem za populističke pokrete.

8. Prilikom poređenja rezultata u Srbiji i Albaniji, sociodemografski i ideološki činioci populističke orijentacije neće pokazivati podjednaku (in)varijantnost.

8a. Povezanost populističkih stavova sa drugim ispitivanim varijablama neće se bitno razlikovati u Srbiji i Albaniji.

8b. Povezanost spremnosti za glasanje za populističke stranke sa drugim ispitivanim varijablama će se značajno razlikovati u Srbiji i Albaniji.

8c. Povezanost stepena podrške populističkih pokreta sa drugim ispitivanim varijablama će se značajno razlikovati u Srbiji i Albaniji.

8d. Povezanost glasanja za populističke pokrete sa drugim ispitivanim varijablama će se značajno razlikovati u Srbiji i Albaniji.

9. Postoji značajna pozitivna veza između svih činilaca antiliberalne trijade – populističkih stavova, autoritarnosti i nacionalizma.

**Ostvareni rezultati i naučni doprinos disertacije**

Rezultati istraživanja ukazali su na kompleksnost kako odnosa elemenata unutar populističke orijentacije tako i njihove povezanosti sa ispitivanim ideološkim i socio-demografskim činiocima. Jedan broj postavljenih hipoteza je potvrđen a jedan deo odbačen.

Generalno, nije potvrđena slika tipičnog populiste kao mladog, manje obrazovanog i siromašnog muškarca. Nije bilo razlika među polovima na indikatorima populističke orijentacije. Dok su u Albaniji populistički stavovi bili izraženiji na starijim uzrastima, u Srbiji je sa uzrastom bila povezana veća sklonost populističkom glasanju. Takođe, dok je u Srbiji socioekonomski status bio u negativnoj korelaciji sa populističkim glasanjem ali nepovezan sa populističkim stavovima, dotle je u Albaniji socioekonomski status bio u pozitivnoj vezi sa sklonošću ka populističkom glasanju ali u negativnoj vezi sa populističkim stavovima. U obe zemlje, socijalne identifikacije su bile u pozitivnoj vezi sa populističkim stavovima ali ne i sa populističkim glasanjem. Populistički stavovi nisu bili povezani sa političkom samoidentifikacijom na dimenziji levica-desnica. U obe države, potvrđene su hipoteze o povezanosti nezadovoljstva državnim institucijama i opaženog manjka borbe protiv korupcije sa populističkim stavovima, ali ne i sa podrškom populističkim pokretima.

Povezanost elemenata postulirane antiliberalne trijade – populizma, autoritarnosti i nacionalizma – pokazala se značajnom na ispitivanju na oba poduzorka, i u Srbiji i u Albaniji.

Jedan od nalaza, omogućen ispitivanjem na reprezentativnim uzorcima, je i taj da građani Srbije, u poređenju sa građanima Albanije, ispoljavaju niži stepen autoritarnosti, nacionalizma i populističkih stavova.

Značajan nalaz na koji autor skreće pažnju je slaba podudarnost u oceni eksperata o populizmu stranaka i pokreta. S jedne strane, ovo govori o nedovoljnoj određenosti pojma u naučnim krugovima, S druge strane ovo ima značajne implikacije na rezultate, jer su na osnovu ekspertskih procena izvedeni indikatori vezani za populističko glasanje i podršku populističkim pokretima (tri od četiri indikatora populističke orijentacije) koji su samim tim manje pouzdani. Autor takođe opravdano upozorava da prilikom tumačenja povezanosti ovih indikatora sa sociodemografskim i ideološkim činiocima treba imati na umu da populizam najčešče predstavlja „dopunsku“ ideologiju koja dopunjuje profil stranke ali je retko kada u njenom temelju. Takođe, tokom tumačenja dobijenih rezultata, autor ih sve vreme stavlja u konkretan društveno-politički kontekst u kojem je ovo složeno kros-kulturalno istraživanje izvedeno.

**Zaključak**

Teorijska analiza populističke ideologije i populističkih stavova, konstrukcija i psihometrijska provera korišćenih instrumenata, podaci prikupljeni na reprezentativnim uzorcima iz dve države i zaključci na osnovu provere velikog broja hipoteza - sve to predstavlja značajan teorijski i praktični doprinos socijalnopsihološkom istraživanju populizma i biće korisna osnova za buduća istraživanja u ovoj oblasti.

Dоktоrskа disеrtаciја kаndidаta Arsena Dragojevića prеdstаvlја оriginаlnо i sаmоstаlnо nаučnо dеlо kојim su u celosti ispunjeni cilјеvi i zаdаci nаvеdеni u оdоbrеnој priјаvi dоktоrskе disеrtаciје. Kandidat je u svojoj tezi demonstrirao dobro poznavanje oblasti socijalne psihologije, metoda za prikupljanje i analizu podataka, kao i sposobnost da dobijene podatke integriše i interpretira, ukaže na njihov teorijski i praktični značaj, te da na osnovu njih formuliše jasne preporuke za dalja istraživanja.

Imајući svе iznеtо u vidu, Kоmisiја zaključuje da su se stekli uslovi za njenu odbranu, te prеdlаžе Nаstаvnо-nаučnоm vеću Filоzоfskоg fаkultеtа dа prihvаti pоzitivnо stručnо mišlјеnjе i kаndidatu Arsenu Dragojeviću оdоbri јаvnu оdbrаnu dоktоrskе disеrtаciје pod nazivom **Sociodemografski i ideološki činioci populističke orijentacije – kros-nacionalna studija** (Socio-demographic and ideological factors of populist orientation – a cross-national study).

U Beogradu, 20. januar, 2024. KOMISIJA:

dr Dragan Popadić (mentor), redovni profesor

Odeljenje za psihologiju, Filozofski fakultet, Univerzitet u Beogradu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Nebojša Petrović, redovni profesor

Odeljenje za psihologiju, Filozofski fakultet, Univerzitet u Beogradu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Zoran Pavlović, redovni profesor

Odeljenje za psihologiju, Filozofski fakultet, Univerzitet u Beogradu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr Bojan Todosijević, naučni savetnik

Institut društvenih nauka, Beograd

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_